पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना मृतकों के परिजनों को श्मशान घाट ढूंढने में कोई परेशानी न हो इसके लिए गोकुल नगर श्मशान घाट के पास साइन बोर्ड लगाने की निगम अमले द्वारा कोशिश की जा रही है। लेकिन इलाके में रसूखदार लोग श्मशान घाट का साइन बोर्ड तक लगने नहीं दे रहे हैं। यहां तक कि साइन बोर्ड को लगाने के लिए कई जगह गड्ढे तक बनाए गए, लेकिन बोर्ड लगाने के वक्त रसूखदार बवाल मचा देते हैं। दरअसल, गोकुलनगर के श्मशान घाट में कोरोना मृतकों के अंतिम संस्कार को लेकर इलाके के प्रभावशाली लोगों ने पहले विरोध किया।
लेकिन प्रशासन की सख्ती के बाद यहां कोरोना मृतकों को अंतिम संस्कार किए जाने लगा। मृतकों का अंतिम संस्कार कर रहे समाजसेवी संस्थाओं के युवाओं को भी लगातार धमकाया जा रहा है। जिसकी शिकायत भी निगम प्रशासन को की गई। दरअसल, हाल ही में एमआईसी के एक सदस्य के परिजन का अंतिम संस्कार भी यहां हुआ, वो इसमें शामिल होने के लिए गोकुल नगर आए लेकिन बोर्ड नहीं होने के कारण उन्हें यहां वहां भटकना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn